หุ้นบิ๊กแคปกด SET ปิดเช้าดิ่ง 16 จุด แวลู่หนาแน่น 5 หมื่นลบ. โบรกฯมองบ่ายเสี่ยงรูดต่อ
หุ้นบิ๊กแคปกด SET ปิดเช้าดิ่ง 16 จุด แวลู่หนาแน่น 5 หมื่นลบ. โบรกฯมองบ่ายเสี่ยงรูดต่อ โดยดัชนีช่วงเช้าปิดที่ระดับ 1,519.91 จุด ลดลง 16.07 จุด หรือ 1.05% มูลค่าการซื้อขาย 5.02 หมื่นล้านบาท
15 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,519.91 จุด ลดลง 16.07 จุด หรือ 1.05% มูลค่าการซื้อขาย 5.02 หมื่นล้านบาท 
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้พักตัวในระยะสั้นหลังจากที่ Valuation ตลาดตึงตัว แต่หลัก ๆ มาจากหุ้นในกลุ่มอิเล็กทรอนิกส์ปรับตัวลง นำโดยหุ้น DELTA มีผลต่อดัชนีฯค่อนข้างมาก และยังรับแรงกดดันจากกองทุนที่อาจปรับพอร์ตลงทุนเตรียมเงินไว้ซื้อหุ้น OR ด้วย เห็นได้จากสถาบันขายต่อเนื่องหลายวันที่ผ่านมา
อย่างไรก็ดี หากดัชนีฯยังไม่หลุดแนวรับระยะสั้น 1,520-1,525 จุด ก็ยังมีลุ้นรีบาวด์ได้ แต่ถ้าหลุดก็จะมีแนวรับถัดไปที่ 1,500-1,480 จุด
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ แม้ว่าประธานาธิบดีโจ ไบเดน ของสหรัฐฯจะประกาศเรื่องมาตรการกระตุ้นเศรษฐกิจแล้ว แต่ตลาดก็ไม่ตอบรับเท่าไรนัก เนื่องจากได้รับรู้ไปมากแล้ว
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่ง Sideway ถึง Sideway Down โดยมีแนวรับ 1,500-1,480 จุด ส่วนแนวต้าน 1.550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT      มูลค่าการซื้อขาย   2,302.78 ล้านบาท  ปิดที่    43.75 บาท  ลดลง    0.25 บาท
TASCO    มูลค่าการซื้อขาย   2,187.32 ล้านบาท  ปิดที่    20.30 บาท  ลดลง    0.80 บาท
EA       มูลค่าการซื้อขาย   2,094.85 ล้านบาท  ปิดที่    62.25 บาท  ลดลง    2.75 บาท
GPSC     มูลค่าการซื้อขาย   2,052.70 ล้านบาท  ปิดที่    81.75 บาท  ลดลง    2.25 บาท
CPALL    มูลค่าการซื้อขาย   1,759.07 ล้านบาท  ปิดที่    59.75 บาท  เพิ่มขึ้น   0.25 บาท